นายกรัฐมนตรี เชื่อสถานการณ์เศรษฐกิจโลกกระทบกับไทยไม่มากนัก แต่ได้สั่งการกระทรวงพาณิชย์มองหาตลาดใหม่ๆ ให้มากขึ้น
นายกรัฐมนตรี เชื่อ สถานการณ์เศรษฐกิจโลกกระทบกับไทยไม่มากนัก แต่ได้สั่งการกระทรวงพาณิชย์มองหาตลาดใหม่ๆให้มากขึ้นพลเอกประยุทธ์ จันทร์โอชา นายกรัฐมนตรี กล่าวถึงการประเมินผลกระทบกรณีสถานการณ์การค้าระหว่างสหรัฐฯ กับจีน โดยเฉพาะด้านเทคโนโลยีที่ประชาชนให้ความสนใจ ว่า รัฐบาลให้ความสำคัญเรื่องนี้เป็นพิเศษ แต่เชื่อว่าจะไม่ส่งผลกระทบกับไทยมากนัก แต่หลายประเทศที่พึ่งพาการส่งออกเป็นหลัก ก็ได้รับผลกระทบฝ ซึ่งในส่วนของไทยได้มอบหมายให้กระทรวงพาณิชย์มองหาตลาดใหม่ๆให้มากขึ้นนายกรัฐมนตรี กล่าวว่า ในการประชุมร่วมกับภาคเอกชนในวันพรุ่งนี้ จะมีการประเมินผลกระทบปัญหาสงครามการค้า รวมถึงการประชุมอาเซียนที่จะเกิดขึ้น ต้องมีการหารือเพื่อหามาตรการรองรับผลกระทบที่จะเกิดขึ้นจากปัญหาสงครามการค้าด้วย